CELEX: 32020D1104
Language: lv
Date: 2020-07-23 00:00:00
Title: Politikas un Drošības Komitejas Lēmums (KĀDP) 2020/1104 (2020. gada 23. jūlijs) par to, lai atkārtoti apstiprinātu atļauju Eiropas Savienības militārajai operācijai Vidusjūras reģionā (EUNAVFOR MED IRINI) (EUNAVFOR MED IRINI/1/2020)

28.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 242/3
               
            
         POLITIKAS UN DROŠĪBAS KOMITEJAS LĒMUMS (KĀDP) 2020/1104
         (2020. gada 23. jūlijs)
         par to, lai atkārtoti apstiprinātu atļauju Eiropas Savienības militārajai operācijai Vidusjūras reģionā (EUNAVFOR MED IRINI) (EUNAVFOR MED IRINI/1/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu (KĀDP) 2020/472 (2020. gada 31. marts) par Eiropas Savienības militāro operāciju Vidusjūras reģionā (EUNAVFOR MED IRINI) (1) un jo īpaši tā 8. panta 3. punktu,
         tā kā:
         
                     (1)
                  
                  
                     Padome 2020. gada 31. martā pieņēma Lēmumu (KĀDP) 2020/472, ar ko izveidoja un sāka Eiropas Savienības militāro operāciju Vidusjūras reģionā (EUNAVFOR MED IRINI) uz laikposmu līdz 2021. gada 31. martam.
                  
               
                     (2)
                  
                  
                     Lēmuma (KĀDP) 2020/472 8. panta 3. punktā ir noteikts, ka neatkarīgi no šā laikposma operācijas atļauja ir atkārtoti jāapstiprina ik pēc četriem mēnešiem un ka Politikas un drošības komitejai ir jāpagarina operācija, ja vien operācijas jūras aktīvu izvietošana nerada stimulu migrācijai, pamatojoties uz pamatotiem pierādījumiem, kas savākti saskaņā ar tā laika operācijas plānā noteiktajiem kritērijiem.
                  
               
                     (3)
                  
                  
                     Operācijas komandieris sniedza ikmēneša ziņojumus par stimulu.
                  
               
                     (4)
                  
                  
                     Operācijas atļauja būtu atkārtoti jāapstiprina tās pilnvarojuma otrajam četru mēnešu laikposmam, un operācija būtu attiecīgi jāpagarina,
                  
               IR PIEŅĒMUSI ŠO LĒMUMU.
         
            1. pants
            Ar šo atkārtoti apstiprina EUNAVFOR MED IRINI atļauju un operāciju pagarina no 2020. gada 31. jūlija līdz 2020. gada 30. novembrim.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 23. jūlijā
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 101, 1.4.2020., 4. lpp.